«**Live Fast**» (ոճավորված է որպես **Live Fast (PUBGM)**, հայերեն՝ «Արագ ապրիր»), երգ, որը ձայնագրել են նորվեգացի դիջեյ Ալան Ուոքերը և ամերիկացի ռեփեր ASAP Rocky-ն։ Երգը թողարկվել է 2019 թվականի հուլիսի 25-ին «MER» և «Sony Music» լեյբլների կողմից։

Պատմություն
-----------

Երգի վոկալը ձայնագրվել է ASAP Rocky-ի Շվեդիայի Ստոկհոլմի փողոցներում հուլիսի 30-ին տեղի ունեցած վիճաբանության պատճառով բանտարկվելուց առաջ։ Ազատ արձակվելուց հետո Ալան Ուոքերն ինստագրամում հաղորդագրություն է տեղադրել, որում շնորհակալություն է հայտնել իր ողջ անձնակազմին և կոչ արել արդարադատությանը ռեփերին արդարացնել. «Վերջին շաբաթների ընթացքում Rocky-ի ձերբակալման և Շվեդիայում կայանալիք դատավարության հետ կապված խնդիրները և հակասություններն ազդել են բոլորիս վրա։ Բայց ես կցանկանայի արտահայտվել արդար վերաբերմունքի և արագ լուծման օգտին՝ ի շահ բոլոր մասնակիցների»։ Երգը *PlayerUnknown’s Battlegrounds* օնլայն խաղի պաշտոնական հիմնն է, որը Android-ի և iOS-ի մարտական ռոյալ ռեժիմում կոչվում է նաև *PUBG Mobile* և ունի 50 միլիոն ակտիվ օգտատեր։ Ալան Ուոքերն արդեն մի քանի երգ է ստեղծել վիդեո խաղերի ընկերությունների համար։ Օրինակ՝ իր առաջին «*On My Way*» սինգլը *PUBG*-ի համար, որը թողարկվել է 2019 թվականի մարտի 21-ին՝ խաղի առաջին տարեդարձի առթիվ։ Նա նաև աշխատել է «League of Legends» թիմի պաշտոնական ռեմիքսի վրա։ Պաշտոնական համերգը կայացել է հուլիսի 26-ին Բեռլինում՝ *PING Mobile Club Open Spring Split Global Finals*-ում՝ թողարկումից մեկ օր անց։ Նույն կերպ Ալան Ուոքերը Twitter-ում ասել է. «Ես հաճույք ստացա իմ նոր «*#LiveFast*» սինգլը «@PUBGMOBILE #PMCO Spring Split Global Finals»-ի բացման ժամանակ Բեռլինում առաջին անգամ կատարելուց։ Եթե դուք բաց եք թողել ուղիղ հեռարձակումը, ես իմ ամբողջական կատարումը ներբեռնել եմ այստեղ...»: Թողարկումից մեկ շաբաթ անց Ալան Ուոքերը հրավիրել է իր երկրպագուներին մուտք գործել *PUBG Mobile*՝ երգը լսելու հնարավորություն ստանալու համար։

Քննադատություն
--------------

Մեթյու Մեդոուն *Your EDM*-ից նշում է, որ ռեփերի` մինչև բանտ նստելը գրված տեքստերի իմաստը «հնչում է առավել ճշմարիտ, քան երբևէ»։ Միևնույն կերպ Թիֆանի Պրիդանոնդան *EDM Tunes*-ից նշում է, որ երգչախումբն երգին հաղորդում է խոցող մեղեդու ասպեկտ, ինչն ունի «էպիկական հիմնի տեսք, որը կատարելապես համապատասխանում է PUBG-ի ներքին պայքարին»։ Նա բնութագրում է «Live Fast» երգը որպես «մռայլ, մելոդրամատիկ հիմն» և ասում է, որ այն համապատասխան երգ է ռեփերի համար, այն հնչում է «ավելի նկատելի, քան Rocky-ի վերջին խնդիրները»։ Նա համեմատում է Ալան Ուոքերի և PUBG-ի համագործակցությունը «Marshmello & Fortnite» համագործկցության հետ։ Ալան Ուոքերը ցանկացել է նշել, որ երգի գաղափարը կայանում է արագ ապրելու և մոնոտոնությունից խուսափելու մեջ։ Նա նշել է, որ երգի տեքստը կատարելապես ձուլվում է ռեփերի երգի համատեքստի հետ։ Հարցազրույցներից մեկում նա ասել է․ «տեքստերն ամբողջությամբ նրանն են, ես նրան ուղարկել եմ արտադրությունը, իսկ նա՝ տեքստերը, և ինձ դա դուր եկավ։ Դա այն է, ինչն ի հայտ է եկել մի քանի օր անց և զարմանալի էր և ես շատ եմ հպարտանում դրանով»։

Երաժշտական տեսահոլովակ
----------------------

Երգի պաշտոնական տեսահոլովակը նույն օրը թողարկվել է Ալան Ուոքերի YouTube-յան ալիքում։ Կան իրական դերասաններ, որոնք պատկերում են *PUBG* բջջային խաղերի թեմաները, որոնք նրանց մեծ մասի համար զինվորներ են, որոնք քայլում են ճանապարհին, մթության մեջ, զենքով թիրախավորում են անապատային վայրերում։ Ալան Ուոքերը հայտնվել է նաև որպես *PUBG* կերպար։ Մութ մթնոլորտը, որը նյութականացվում է մութ բնությամբ, կապված է երգի մթնոլորտի հետ։ Տեսահոլովակում երգի տեքստը հայտնվում է իրական ժամանակի ռեժիմում։

Ձայնագրության մասնակիցներ
-------------------------

Ըստ Tidal-ի տվյալների՝

* Ալան Ուոքեր՝ պրոդյուսեր , ստեղծագործության հեղինակ
* Jonas Engelschiøn Mjåset՝ պրոդյուսեր, ստեղծագործության հեղինակ
* Pål Håkon Sundsbø՝ պրոդյուսեր, ստեղծագործության հեղինակ
* Anders Frøen՝ պրոդյուսեր, ստեղծագործության հեղինակ, տեքստի հեղինակ
* Kameron Alexander՝ երգ, տեքստի հեղինակ
* Kevin Hogdahl՝ պրոդյուսեր, տեքստի հեղինակ
* Rakim Mayers՝ պրոդյուսեր, տեքստի հեղինակ
* Fredrik Borch Olsen՝ երգ, համապրոդյուսեր
* Gunnar Greve՝ գործադիր պրոդյուսեր
* Jakob Emtestam՝ գործադիր պրոդյուսեր

Ծանոթագրություններ
------------------

1. ↑  Sawyer, Jonathan (2019 թ․ հուլիսի 25). "A$AP Rocky & Alan Walker "Live Fast": Listen to It Here". *Highsnobiety*. Retrieved 2019 թ․ սեպտեմբերի 5.
2. ↑  Associated Press (2019 թ․ օգոստոսի 1). "A$AP Rocky Testifies in Swedish Assault Trial, Says He Tried to Avoid Fight". *Billboard*. Retrieved 2019 թ․ սեպտեմբերի 5.
3. ↑  Madelmond, Marine (2019 թ․ հուլիսի 29). "Alan Walker et A$AP Rocky en duo pour «Live Fast»". *NRJ* (in ֆրանսերեն). Արխիվացված է the original 2019 թ․ սեպտեմբերի 5-ին. Retrieved 2019 թ․ սեպտեմբերի 5. `{{cite web}}`: Unknown parameter `|dead-url=` ignored (`|url-status=` suggested) (help)
4. ↑  Rettig, James (2019 թ․ հուլիսի 25). "Alan Walker – "Live Fast" (Feat. A$AP Rocky)". *Stereogum*. Retrieved 2019 թ․ սեպտեմբերի 5.
5. 1 2 3 4  Pridanonda, Tiffany (2019 թ․ օգոստոսի 5). "[WATCH] Alan Walker & A$AP Rocky Release 'Live Fast' for PUBG Mobile". *EDM Tunes*. Retrieved 2019 թ․ սեպտեմբերի 5.
6. ↑  Gurbaxani, Amit (2019 թ․ ապրիլի 14). "Norwegian DJ-producer Alan Walker on his love for gaming and the evolution of the EDM scene". *Firstpost*. Retrieved 2019 թ․ սեպտեմբերի 5.
7. ↑  "PUBG Mobile and Alan Walker". *MER Musikk*. Արխիվացված է the original 2019 թ․ սեպտեմբերի 5-ին. Retrieved 2019 թ․ սեպտեմբերի 5. `{{cite web}}`: Unknown parameter `|dead-url=` ignored (`|url-status=` suggested) (help)
8. 1 2  López, Javeira (2019 թ․ օգոստոսի 29). "Lanza Walker tema para videojuego". *Zócalo* (in Spanish). Արխիվացված է the original 2019 թ․ սեպտեմբերի 6-ին. Retrieved 2019 թ․ սեպտեմբերի 6. `{{cite web}}`: Unknown parameter `|dead-url=` ignored (`|url-status=` suggested) (help)CS1 սպաս․ չճանաչված լեզու (link)
9. 1 2  Bein, Kat (2019 թ․ հուլիսի 25). "Alan Walker & A$AP Rocky Seek Hope For the Downtrodden On 'Live Fast': Listen". *Billboard*. Retrieved 2019 թ․ սեպտեմբերի 5.
10. ↑  "Alan Walker teams up with A$AP ROCKY on 'Live Fast'". *MER Musikk*. Retrieved 2019 թ․ սեպտեմբերի 10.(չաշխատող հղում)
11. 1 2  Todoroski, James (2019 թ․ հուլիսի 28). "Alan Walker & A$AP Rocky – Live Fast". *We Rave You*. Retrieved 2019 թ․ սեպտեմբերի 5.
12. ↑  RnM Team (2019 թ․ հուլիսի 25). "Alan Walker teams up with A$AP Rocky on new single 'Live Fast". *Radio and Music*. Retrieved 2019 թ․ սեպտեմբերի 5.
13. ↑  Meadow, Matthew (2019 թ․ հուլիսի 30). "Alan Walker drops new song with A$AP Rocky for PUBG Mobile, "Live Fast"". *Your EDM*. Retrieved 2019 թ․ սեպտեմբերի 5.
14. ↑  "Live Fast (PUBGM) / Alan Walker – TIDAL". *Tidal*. Retrieved 2019 թ․ սեպտեմբերի 5.